২০১৩ বিশ্ব অ্যাথলেটিকস চ্যাম্পিয়নশিপ
১৪শ বিশ্ব অ্যাথলেটিক্স চ্যাম্পিয়নশীপ (ইংরেজি: 2013 World Championships in Athletics) রাশিয়ার রাজধানী মস্কোর সর্ববৃহৎ স্টেডিয়াম হিসেবে খ্যাত লাঝনিকি স্টেডিয়ামে ১০-১৮ আগস্ট, ২০১৩ তারিখ পর্যন্ত অনুষ্ঠিত হচ্ছে। ১ ডিসেম্বর, ২০০৬ তারিখে স্বাগতিক শহরের প্রার্থীতার শেষদিনে বার্সেলোনা, ব্রিসবেন, মস্কো এবং গোটেনবার্গ এ প্রতিযোগিতা আয়োজনের জন্য আবেদন করে। কিন্তু, সুইডিশ সরকার আর্থিক সহযোগিতা প্রদানে অপারগতা প্রকাশ করায় ঐ মাসেই গোটেনবার্গ আবেদন প্রত্যাহার করে। অতঃপর ২৭ মার্চ, ২০০৭ তারিখে মোম্বাসায় আয়োজিত আন্তর্জাতিক অ্যাথলেটিকস ফেডারেশনের সভায় মস্কোকে বিশ্ব অ্যাথলেটিক্স চ্যাম্পিয়নশীপ আয়োজনে স্বাগতিক শহরের মর্যাদা দেয়া হয়। মস্কো এ প্রতিযোগিতা আয়োজনের বিষয়টি নিশ্চিত করে।